  Туспуктэм: Руслан Нуриахметов Анжелика Тихонова корреспондент Матысь шутэтскон нуналъёсы, 25-26 инвожое, Удмуртиын тӧло луоз шуыса чаклало. Со сярысь элькунысь Гидрометцентрлэн пресс-службаез ивортӥз. 25-тӥ инвожое потон уе тӧл секундскын 3-8 метре пельтоз, нуназе секундскын 9-14 метрозь кужмоялоз. Омырын уйин +8…+13, нуназе +20...+25 градус возиськоз. Куд-ог интыосын вакчи дыр ӵоже зороз. 26-тӥ инвожое салкымгес кариськоз, Удмуртие уйпал улосвылъёсысь кезьыт омыр вуоз. Уйин +8…+13, нуназе +16…+21 градус луоз. Тӧл нуназе секундскын 12-17 метрозь пельтоз. Зорыны кулэ ӧвӧл. 27-тӥ инвожое потон уе температура +6…+11 градусозь лэзькоз, нуназе +17…+22 градус возиськоз. Куд-ог интыосын вакчи дыр ӵоже зороз. Тӧл секундскын 9-14 метрозь кужмояса пельтылоз. Нырысь-валысь чакланъёсъя, арня шорлы температура эшшо лэзькоз: уйин +4…+9 градус, нуназе +13…+18 градус луоз. Тегъёс: Ижкар Удмуртия куазь  